
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΜΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1130 

29 Οκτωβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Συγκρότηση Επιτροπής στο πλαίσιο του «Ολοκληρωμέ¬ 
νου Πληροφοριακού Συστήματος Α.Σ.Ε.Π.» και κα¬ 
θορισμός αποζημίωσης των μελών της. 1 

Πρακτική άσκηση σπουδαστών ΤΕΙ α) στα ΤΕΙ Ηρα¬ 
κλείου, Θεσσαλονίκης, Πειραιά, και β) στο Πανεπι¬ 
στήμιο Ιωαννίνων. 2 

Καθορισμός αντιπροσωπευτικών αγορών προβατοει- 
δών και διαδικασίας λήψης τιμών, σε εκτέλεση του 

Καν (ΕΚ) αριθ. 1481/1986 της Επιτροπής. 3 

Υπαγωγή ουσίας στις διατάξεις για τα ναρκωτικά. ... 4 
Σύσταση Δημοτικής - Αναπτυξιακής - Κατασκευαστι¬ 
κής Επιχείρησης Νέας Περάμου Αττικής. 5 

Τροποποίηση της 5139/20.8.1996 απόφασης. 6 

Έγκριση Ο.Ε.Υ. του Συνδέσμου Καθ/τας «ΑΛΜΩΠ1Α» 

Ν. Πέλλας. 7 

Έγκριση αύξησης του μετοχικού κεφαλαίου της εται¬ 
ρείας ΚΤΗΜΑΤΙΚΗ Α.Ε.Δ.Α.Κ. και τροποποίηση του 
άρθρου 5 του Καταστατικού της. 8 


Έγκριση τροποποίησης των κανονισμών των Αμοι¬ 
βαίων Κεφαλαίων «ΙΟΝΙΚΗ ΔΙΑΧΕΙΡΙΣΗΣ ΔΙΑΘΕΣΙ¬ 
ΜΩΝ ΕΣΩΤΕΡΙΚΟΥ», «ΙΟΝΙΚΗ ΕΥΡΩΕΛΛΗΝΙΚΟ 
ΜΕΤΟΧΩΝ ΕΣΩΤΕΡΙΚΟΥ», «ΙΟΝΙΚΗ ΟΜΟΛΟΓΙΩΝ 
ΕΞΩΤΕΡΙΚΟΥ», «ΙΟΝΙΚΗ ΑΤΗΕΝ5 ΙΝϋΕΧ ΡΙΙΝΟ 
ΜΕΤΟΧΩΝ ΕΣΩΤΕΡΙΚΟΥ», «ΙΟΝΙΚΗ ΜΕΤΟΧΙΚΟ 
ΕΣΩΤΕΡΙΚΟΥ» και «ΙΟΝΙΚΗ ΕΙΣΟΔΗΜΑΤΟΣ ΟΜΟ¬ 


ΛΟΓΙΩΝ ΕΣΩΤΕΡΙΚΟΥ». . 9 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 17988 (1) 


Συγκρότηση Επιτροπής στο πλαίσιο του «Ολοκληρωμένου 
Πληροφοριακού Συστήματος Α.Σ.Ε.Π.» και καθορισμός 
αποζημίωσης των μελών της. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν. 2190/1994 «περί συστάσεως του Ανώτατου 


Συμβουλίου Επιλογής Προσωπικού (Α.Σ.Ε.Π.)». 

β) Του Π.Δ. 165/1997 (ΦΕΚ 145/8.7.97) «Οργάνωση 
της Γραμματείας του Ανώτατου Συμβουλίου Επιλογής 
Προσωπικού (Α.Σ.Ε.Π.)». 

γ) Του άρθρου 19 του Ν. 2470/97 «Αναμόρφωση μισθο¬ 
λογίων, προσωπικού της Δημόσιας Διοίκησης και άλλες 
συναφείς διατάξεις». 

δ) Του άρθρου 18 παρ. 18 του Ν. 2503/97. 

ε) Του άρθρου 29Α του Ν. 1558/85, όπως προστέθηκε 
με το άρθρο 27 του Ν. 2081/92 και αντικαταστάθηκε με 
το άρθρο 1 του Ν. 2469/97. 

ζ) Του άρθρου 40 του Ν. 849/78, όπως συμπληρώθηκε 
με το άρθρο 8 του Ν. 2129/93. 

2. Την υπ’ αριθ. 1107147/1239/0006Α/4.10.96 Κ.Α. 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

3. Την 1436 από 21.5.98 σύμβαση με την οποία έχει 
ανατεθεί στις εταιρείες 1) 5Υ5\Λ/ΑΗΕ Α.Ε. ΕΜΠΟΡΙΟ ΕΙ¬ 
ΔΩΝ ΠΛΗΡΟΦΟΡΙΚΗΣ, και 2) δΙΝΟΙΜ-ΑΒ Α.Ε. ΑΝΩ¬ 
ΝΥΜΗ ΕΤΑΙΡΕΙΑ ΜΗΧ/ΚΩΝ ΕΦΑΡΜΟΓΩΝ, η εκτέλεση 
του Ολοκληρωμένου Πληροφοριακού Συστήματος του 
Α.Σ.Ε.Π., που είναι ενταγμένο στο πρόγραμμα «ΚΛΕΙΣΘΕ¬ 
ΝΗΣ»· 

4. Την ανάγκη άμεσης υλοποίησης του ανωτέρω έργου, 
αποφασίζουμε: 

I. Συγκροτούμε Επιτροπή στα πλαίσια εκπόνησης του 
Ολοκληρωμένου Πληροφοριακού Συστήματος Α.Σ.Ε.Π., 
την εκτέλεση του οποίου έχουν αναλάβει με την 1436/ 
21.5.97 σύμβαση οι εταιρείες 5Υ5\Λ/ΑΗΕ Α.Ε. και 3ΙΝ6- 
ΙΙίΑΒ Α.Ε.. 

Σκοπός του έργου είναι η πλήρης μηχανοργάνωση όλων 
των υπηρεσιών που παρέχει το Ανώτατο Συμβούλιο Επιλο¬ 
γής Προσωπικού, καθώς και η μηχανογραφική υποστήριξη 
με σύγχρονα μέσα πληροφορικής, των Δ/νσεων και Τμη¬ 
μάτων του Α.Σ.Ε.Π. 

Το έργο της Επιτροπής θα ολοκληρωθεί σε τρεις φά¬ 
σεις ως ακολούθως: 

ΦΑΣΗ 1: 

α) Εγκατάσταση του εξοπλισμού του συστήματος (Ηβπί- 
ννατβ). 

β) Εγκατάσταση του λογισμικού του συστήματος. 

γ) Εγκατάσταση τηλεματικού δικτύου. 

δ) Ανάπτυξη των εφαρμογών που αφορούν το σύστημα 
πλήρωσης θέσεων, δηλαδή ανάπτυξη εφαρμογών (δοίΐ- 
νν3Γβ) που αφορούν: 

δΐ) Πλήρωση θέσεων με: 

-διαγωνισμό 

-επιλογή. 

δ2) Διαχείριση Υποθέσεων Εποχιακού Προσωπικού. 
ΦΑΣΗ 2: 

Στη φάση αυτή περιλαμβάνεται το σύστημα Διοικητικής 
Υποστήριξης, δηλαδή ανάπτυξη εφαρμογών (5οίί\ν3Γθ) για 
τα ακόλουθα υποσυστήματα: 
α) Προσωπικό - Μισθοδοσία 
β) Βιβλιοθήκη 

γ) Σύστημα Αρχειοθέτησης και Διαχείρισης Εγγράφων 
δ) Διαχείριση Τηλεφωνικών Καταλόγων του Α.Σ.Ε.Π. 
ε) Πρωτόκολλο - Διεκπεραίωση. 

ΦΑΣΗ 3: 

Στη φάση αυτή περιλαμβάνεται το Οικονομικό και Εφο- 
διαστικό Σύστημα, δηλαδή ανάπτυξη εφαρμογών (εοίΐ- 
ννϋτβ) για τα ακόλουθα υποσυστήματα: 
α) Γενική και Αναλυτική Λογιστική 
β) Προϋπολογισμός 
γ) Διαχείριση Παγίων 
δ) Διαχείριση Υλικών - Αποθηκών 
ε) Διαχείριση Προμηθειών. 

II. Η Επιτροπή θα είναι 5μελής και θα αποτελείται από 
ειδικούς επιστήμονες της πληροφορικής και υπαλλήλους 
του Α.Σ.Ε.Π., ειδικούς στο υπό εκτέλεση έργο. 

Έργο της Επιτροπής είναι: 

α) Η παρακολούθηση και ο έλεγχος της εκτέλεσης του 
αντικειμένου της σύμβασης. 

β) Η υποστήριξη και υποβοήθηση γενικώς των Αναδό- 
χων εταιρειών στην εκτέλεση του έργου της σχετικής σύμ¬ 
βασης. 

γ) Η διευκόλυνση των αναδόχων στην επικοινωνία και τις 
επαφές με τους αρμόδιους φορείς και τα στελέχη της Δη¬ 
μόσιας Διοίκησης. 

δ) Η εξοικείωση των μελών της με τις σύγχρονες μεθό¬ 
δους και τεχνολογίες που ακολουθούνται για την εκτέ¬ 
λεση του έργου. 

ε) Η σύνταξη εκθέσεων για την πρόοδο των εργασιών 
σύμφωνα με το καταρτισθέν σχέδιο εργασίας, 
στ) Ο συντονισμός των ενεργειών των Αναδόχων. 
ζ) Η υποβολή εκθέσεων και εισηγήσεων προς την επι¬ 
τροπή εποπτείας για την εξέλιξη και υλοποίηση του έργου. 

η) Κάθε ενέργεια που είναι αναγκαία για την ομαλή, 
έγκαιρη και πλήρη εκτέλεση του αντικειμένου της σύμβα¬ 
σης. 

III. Η εποπτεία, καθόσον αφορά στην εκτέλεση του έρ¬ 
γου κατά τους όρους της συμβάσεως, θα γίνει, χωρίς ιδιαί¬ 
τερη αμοιβή, από τρία μέλη του ΑΣΕΠ, ή στελέχη της 
γραμματείας του, τα οποία θα ορίσει ο Πρόεδρός του 
(ΑΣΕΠ). 

Το έργο της ομάδος αυτής είναι: 
α) Η αξιολόγηση των εισηγήσεων του υπευθύνου του 
έργου και της επιτροπής και η λήψη αποφάσεων. 

β) Η αξιολόγηση του εκτελεσθέντος έργου και ο έλεγ¬ 
χος για την πιστή τήρηση των όρων της σχετικής σύμβα¬ 
σης. 

γ) Η βεβαίωση πριν από κάθε τμηματική παραλαβή των 
προϊόντων κάθε φάσης ως και πριν από την τελική και ορι¬ 
στική παραλαβή του έργου ότι τα προϊόντα αυτά είναι 
πλήρη και άρτια (ποσοτικά και ποιοτικά και σύμφωνα με 
τους όρους, τις προϋποθέσεις και τις απαιτήσεις της σύμ¬ 
βασης. 


IV. Το έργο της επιτροπής και την ομάδας εποπτείας θα 
ολοκληρωθεί με την οριστική παραλαβή του έργου. 

V. Ο Πρόεδρος της επιτροπής, ο βοηθός του, τα μέλη 
της επιτροπής και ο γραμματέας αυτής, δικαιούνται αμοι¬ 
βής για την απασχόλησή τους πέραν του κανονικού ωρα¬ 
ρίου σύμφωνα με τις διατάξεις του Ν. 2470/1997. Η σχε¬ 
τική δαπάνη θα βαρύνει τον προϋπολογισμό του έργου 
9615503 της ΣΑΕ 015/2. Η αμοιβή θα καταβάλλεται 
στους δικαιούχους, μετά από βεβαίωση του επικεφαλής 
της ομάδος Εποπτείας προέδρου ότι το έργο εκτελείται 
κανονικά. 

Καθορίζουμε, την αμοιβή του Προέδρου της Επιτροπής, 
του βοηθού του, των μελών και του γραμματέα της επιτρο¬ 
πής, ως εξής: 

α) Πρόεδρος της Επιτροπής 100.000 δρχ., μηνιαία απο¬ 
ζημίωση. 

β) Βοηθός Προέδρου 60.000 δρχ., μηνιαία αποζημί¬ 
ωση. 

γ) Μέλη και Γραμματέας της Επιτροπής 50.000 δρχ., 
μηνιαία αποζημίωση. 

Οι εργασίες των ανωτέρω θα αρχίσουν το Σεπτέμβριο 
του 1998 και η διάρκειά τους θα είναι πέντε (5) μήνες. Οι 
συνεδριάσεις δεν θα υπερβαίνουν τις οκτώ (8) το μήνα. 

VI. Ορίζουμε τα μέλη της Επιτροπής ως ακολούθως: 

1. Σπυρόπουλος Κυριάκος, Καθηγητής Πολυτεχνικής 
Σχολής, ως Πρόεδρος. 

2. Τσακτσίρα Ευφροσύνη (ΠΕ Πληροφορικής), Προϊ- 
σταμένη Τμήματος Ανάλυσης και Προγραμματισμού 
ΑΣΕΠ, ως βοηθό Προέδρου. 

3. Λάμπρη Μαρία (ΠΕ Πληροφορικής), Προϊσταμένη 
Τμήματος Λειτουργίας και Υποστήριξης ΑΣΕΠ, ως μέλος. 

4. Δεληγιώργη Κων/να, υπάλληλος ΠΕ Πληροφορικής 
του Α.Σ.Ε.Π., ως μέλος. 

5. Λοντόρφος Γεώργιος, υπάλληλος ΠΕ Πληροφορικής 
του Α.Σ.Ε.Π., ως μέλος. 

Ως Γραμματέας της Επιτροπής ορίζεται ο Βαλελής Αρ¬ 
τέμιος, υπάλληλος ΠΕ Πληροφορικής του Α.Σ.Ε.Π. 

Από τις διατάξεις της απόφασης αυτής προκαλείται δα¬ 
πάνη δρχ. 1.800.000 η οποία θα καλυφθεί από το Π.Δ.Ε. 
ΣΑΕ 015/2 έργο αριθ. 9615503 «Ολοκληρωμένο Πληρο¬ 
φοριακό Σύστημα Α.Σ.Ε.Π.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1998 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Α. ΙΊΑΠΑΔΟΠΟΥΛΟΣ Ν. ΧΡΙΓΤΟΔΟΥΛΑΚΗΣ 

-4- 

Αριθ. Ε5/2232 (2) 

Πρακτική άσκηση σπουδαστών ΤΕΙ α) στα ΤΕΙ Ηρακλείου, 

Θεσσαλονίκης, Πειραιά και β) στο Πανεπιστήμιο Ιωαν- 

νίνων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδ. δ' του Ν. 
1351/83 (ΦΕΚ 56/Α’) «Εισαγωγή σπουδαστών στην Τρι- 

τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985, 
δπως αυτό προσετέθη με το άρθρο 27 του Ν. 2081/92 
(ΦΕΚ 154/Α') και όπως αντικαταστάθηκε με την παρ. 2 
του άρθρου 1 του Ν. 2469/97 (Α’/38). 

3. Τις διατάξεις της παρ. 1 του άρθρου 11 του Ν. 
2327/95 (ΦΕΚ 156/Α)· 

4. Τις διατάξεις του εδαφίου α' της παρ. 3 του άρθρου 
22 του Ν. 2362/95 (ΦΕΚ 247/Α'). 

5. Το γεγονός ότις από τις διατάξεις της απόφασης αυ¬ 
τής προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στις οποίες επίσης 
αναφέρεται και η εγγραφή πίστωσης στον οικείο προϋπο¬ 
λογισμό για την κάλυψή της. 

6. Την αριθ. ΣΤ5/33/96 απόφαση του Πρωθυπουργού 
και του Υπουργού Εθνικής Παιδείας και θρησκευμάτων 
«Ορισμός αρμοδιοτήτων Υφυπουργού του Υπουργείου 
Εθνικής Παιδείας και θρησκευμάτων» (ΦΕΚ 937/Β7 
96). 

7. Την αριθ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στους Υφυπουργούς Οι¬ 
κονομικών» (ΦΕΚ 922/Β796), αποφασίζουμε: 

1. Καθορίζουμε τον αριθμό θέσεων πρακτικής άσκησης 
σπουδαστών ΤΕΙ στα ΤΕΙ Ηρακλείου, Θεσσαλονίκης και 
Πειραιά καθώς και στο Πανεπιστήμιο Ιωαννίνων, ως εξής: 

-ΤΕΙ Ηρακλείου. 

Δύο (2) θέσεις σπουδαστών ΤΕΙ του Τμήματος Πολιτι¬ 
κών Δομικών Έργων της ΣΤΕΦ του ΤΕΙ Ηρακλείου στο ερ¬ 
γαστήριο Εδαφομηχανικής του Τμήματος, και 

Δύο (2) θέσεις σπουδαστών ΤΕΙ του Τμήματος Τοπο¬ 
γραφίας για το εργαστήριο Τοπογραφίας του Τμήματος. 

-ΤΕΙ Θεσσαλονίκης 

Επτά (7) θέσεις σπουδαστών ΤΕΙ οι οποίες κατανέμο- 
νται ως εξής: 

Δύο (2) θέσεις στο Τ.Ο.Υ. 

Δύο (2) θέσεις στο Τμήμα Αισθητικής της ΣΕΥΠ για 
σπουδαστές του Τμήματος Αισθητικής. 

Μία (1) θέση στο Τ.Δ.Υ. 

Δύο (2) θέσεις στα εργαστήρια μαθημάτων της Βοτανι¬ 
κής I & II του Τμήματος Φυτικής Παραγωγής της ΣΤΕΓ. 

-ΤΕΙ Πειραιά 

Δύο (2) θέσεις πρακτικής άσκησης σπουδαστών ΤΕΙ 
Τμήματος Νοσηλευτικής της ΣΕΥΠ, στην Υγειονομική 
Υπηρεσία του ΤΕΙ Πειραιά. 

-Πανεπιστήμιο Ιωαννίνων 

Έξι (6) θέσεις σπουδαστών ΤΕΙ Τμήματος Τεχνολογίας 
Γραφικών Τεχνών. 

Τέσσερις (4) θέσεις σπουδαστών ΤΕΙ Τμήματος Γραφι- 
στικής. 

Τέσσερις (4) θέσεις σπουδαστών ΤΕΙ Τμήματος Συντή¬ 
ρησης Αρχαιοτήτων και Έργων Τέχνης. 

Δύο (2) θέσεις σπουδαστών ΤΕΙ Τμήματος Φωτογρα¬ 
φίας. 

Τέσσερις (4) θέσεις σπουδαστών ΤΕΙ Τμήματος Πολιτι¬ 
κών Δομικών Έργων. 

Δύο (2) θέσεις σπουδαστών ΤΕΙ Τμήματος Πολιτικών 
Έργων Υποδομής. 

Δύο (2) θέσεις σπουδαστών ΤΕΙ Τμήματος Μηχανολό¬ 
γων. 

2. Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 


έτους, αρχίζοντας από 1.10.98, εκτός από το Πανεπιστή¬ 
μιο Ιωαννίνων που η πρακτική άσκηση αρχίζει από 1.7.98. 

3. Οι αποζημιώσεις και οι ασφαλιστικές εισφορές των 
ασκούμενων βαρύνουν τον προϋπολογισμό των παρα¬ 
πάνω Ιδρυμάτων. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού των Ιδρυμάτων αυ¬ 
τών ως εξής: 

ΤΕΙ Ηρακλείου ύψους 756.000 δρχ. (4 θέσεις χ 63.000 
χ 3 μήνες) για το 1998 και 3.024.000 (4 θέσεις χ 63.000 χ 
12 μήνες) για καθένα από τα επόμενα οικονομικά έτη. 

ΤΕΙ Θεσσαλονίκης ύψους 1.323.000 δρχ. (7 θέσεις χ 
63.000 χ 3 μήνες) για το τρέχον οικονομικό έτος και 
5.292.000 (7 θέσεις χ 63.000 χ 12 μήνες) για καθένα από 
τα επόμενα οικονομικά έτη. 

ΤΕΙ Πειραιά ύψους 378.000 δρχ. (2 θέσεις χ 63.000 χ 3 
μήνες) για το 1998 και 1.512.000 για καθένα από τα επό¬ 
μενα οικονομικά έτη. 

Πανεπιστήμιο Ιωαννίνων 4.536.000 δρχ. (24 θέσεις χ 
63.000 χ 3 μήνες) για το 1998 και 18.144.000 για καθένα 
από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στους προϋπολογισμούς του 1998 των Ιδρυμάτων 
και στους ΚΑΕ αυτών ως εξής: 

ΤΕΙ Ηρακλείου: ΚΑΕ 0289 και 0521 
ΤΕΙ Θεσσαλονίκης: ΚΑΕ 0289 και 0521 
ΤΕΙ Πειραιά: ΚΑΕ 0289 και 0521 
Πανεπιστήμιο Ιωαννίνων: ΚΑΕ 0419 και 0521. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 

-♦- 

Αριθ. 353744 (3) 

Καθορισμός αντιπροσωπευτικών αγορών προβατοειδών 
και διαδικασίας λήψης τιμών, σε εκτέλεση του Καν 
(ΕΚ) αριθ. 1481/1986 της Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1, 2 και 3 του Ν. 1338/1983 
«Εφαρμογή του κοινοτικού δικαίου» (ΦΕΚ 34/Α'), όπως 
τροποποιήθηκε από το άρθρο 6 του Ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ» (Α 
70) και του άρθρου 65 του Ν. 1892/1990 (Α 101). 

β) Του άρθρου 33 παρ. 1 περ. β και 2 του Ν. 2538/1997 
«Τροποποίηση της κείμενης νομοθεσίας για τα γεωργικά 
και κτηνιατρικά φάρμακα, ρύθμιση χρεών συνεταιριστικών 
οργανώσεων και άλλες διατάξεις» (Α 242). 

γ) Του άρθρου 29Α του Ν. 1558/1986 «Κυβέρνηση και 
Κυβερνητικά Όργανα» (Α 134), όπως αυτό προστέθηκε 
με το άρθρο 27 του Ν. 2081/1992 (Α 154) και αντικατα- 
στάθηκε από το άρθ. 1 παρ. 2α Ν. 2469/1997 (Α 38). 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


δ) Της με αριθ. 358731/1996 κοινής απόφασης του 
Πρωθυπουργού και του Υπ. Γεωργίας «Ανάθεση αρμοδιο¬ 
τήτων στους Υφυπ. Γεωργίας Δημ. Σωτηρλή και Βασ. Γε- 
ρανίδη» (Β 939). 

2. Το γεγονός ότι από τις διατάξεις της παρούσης από¬ 
φασης δεν προκαλεΐται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Σκοπός. 

Σκοπός της παρούσας απόφασης είναι ο καθορισμός 
αντιπροσωπευτικών αγορών προβατοειδών και διαδικα¬ 
σίας λήψης τιμών, σε εκτέλεση του Καν (ΕΚ) αριθ. 1481/ 
1986 της Επιτροπής της 15ης Μαΐου 1986 (ΕΕ αρ. ί.130 
της 16.5.1986, σελ. 12) «περί καθορισμού των τιμών των 
νωπών ή διατηρημένων δι’ απλής ψύξεως ολοκλήρων 
σφάγιων αμνών, που διαπιστώνονται στις αντιπροσωπευτι¬ 
κές αγορές της Κοινότητας και περί του πίνακα των τιμών 
ορισμένων άλλων ποιότητων ολοκλήρων σφάγιων προβά¬ 
των εντός της Κοινότητας» όπως τροποποιήθηκε με τον 
Καν (ΕΚ) αριθ. 2617/97. Της επιτροπής στις 16 Δεκεμ¬ 
βρίου 1997 (ΕΕ αρ. 1.353 της 24.12.1997 σελ. 13). 

Αρθρο 2 

Ορισμός. 

Ως αντιπροσωπευτικές αγορές προβατοειδών προς 
σφαγή και σφάγιωγ αυτών νωπών ή ψυγμένων νοούνται οι 
περιοχές εκείνες όπου λαμβάνουν χώρα σημαντικές αγο¬ 
ραπωλησίες των ανωτέρω προϊόντων μεταξύ παραγωγών 
και φορέων εμπορίας (νομικά και φυσικά πρόσωπα). 

Αρθρο 3 

Αντιπροσωπευτικές αγορές. 

1. Στη χώρα ως αντιπροσωπευτικές αγορές ορίζονται οι 
παρακάτω: 

α) Ιωάννινα, ως κέντρο καταγραφής τιμών για την ευρύ¬ 
τερη περιοχή της Νομαρχιακής Αυτοδιοίκησης (Ν.Α.) Ιω- 
αννίνων. 

β) Κομοτηνή, ως κέντρο καταγραφής τιμών για την ευ¬ 
ρύτερη περιοχή του Νομαρχιακού Διαμερίσματος Ροδό¬ 
πης της Ν.Α. Ροδόπης - Έβρου. 

γ) Λάρισα, ως κέντρο καταγραφής τιμών για την ευρύ¬ 
τερη περιοχή της Ν.Α. Λάρισας. 

δ) Τρίπολη, ως κέντρο καταγραφής τιμών για την ευρύ¬ 
τερη περιοχή της Ν.Α. Αρκαδίας. 

ε) Χανιά, ως κέντρο καταγραφής τιμών για την ευρύτερη 
περιοχή της Ν.Α. Χανίων. 

στ) Η περιοχή όπου εδρεύει ο Οργανισμός Κεντρικής 
Αγοράς Αθήνας (ΟΚΚΑ), όσον αφορά τη λήψη τιμών χον¬ 
δρικής πώλησης. 

ζ) Το Σφαγείο ΣΒΕΚΗ στο Ροδοτόπι της Ν.Α. Ιωαννίνων, 
όσον αφορά τη λήψη τιμών για τα ταξινομημένα σφάγια 
προβατοειδών. 

2. Στις ανωτέρω τοπικές αντιπροσωπευτικές αγορές 
συγκεντρώνονται στοιχεία από τις ευρύτερες περιοχές 
στις οποίες ανήκουν, σχετικά με: 

α) Τις διαμορφούμενες τιμές παραγωγών των προϊό¬ 
ντων του άρθρου 2 ανά χιλιόγραμμο βάρους προβατοειδών 
κατά κατηγορία ή ποιότητα. 


β) Τον αριθμό των προβατοειδών, καθώς και τις αντί¬ 
στοιχες ποσότητες (βάρη) κατά κατηγορία ή ποιότητα. 

3. Η ποιοτική κατάταξη (ταξινόμηση) των σφάγιων των 
προβατοειδών γίνεται με τη χρήση των αντίστοιχων κοινο¬ 
τικών κλιμάκων κατάταξης 5ΕυΒ0Ρ (με βάση το σφάγιο 
αναφοράς) και Α ΒΒΙϋ/κλιμ. Βίε (με βάση την παραδο¬ 
σιακή παρουσίαση των σφάγιων). 

Άρθρο 4 

Επιτροπή Λήψης Τιμών. 

1. Συστήνεται στην έδρα κάθε μίας των Νομαρχιακών 
Αυτοδιοικήσεων του άρθρου 3, περ. α, β, γ, δ, ε Επιτροπή 
Λήψης Τιμών, η οποία απαρτίζεται από τρία μέλη: 

α. Έναν εκπρόσωπο της γεωργικής υπηρεσίας της Νο¬ 
μαρχιακής Αυτοδιοίκησης, ως Πρόεδρο. 

β. Έναν εκπρόσωπο των παραγωγών και ιδίως εκπρό¬ 
σωπο κτηνοτροφικής συνεταιριστικής οργάνωσης. 

γ. Έναν εκπρόσωπο των εμπόρων/κρεοπωλών. 

Η συγκρότηση της Επιτροπής γίνεται με απόφαση του 
Νομάρχη, μετά από πρόταση του προϊστάμενου της αντί¬ 
στοιχης γεωργικής υπηρεσίας. Η τήρηση των πρακτικών 
των συνεδριάσεων της Επιτροπής γίνεται από τον πρόε¬ 
δρο. 

2. Έργο της Επιτροπής είναι η λήψη και καταγραφή των 
τιμών. 

Οι τιμές λαμβάνονται κυρίως από τις τοπικές αγορές 
λιανικής πώλησης, σφαγεία, κρεοπωλεία, συνεταιριστικές 
οργανώσεις, μεμονωμένους παραγωγούς και εμπόρους. 

Οι τιμές αυτές αφορούν το χρονικό διάστημα εκάστης 
εβδομάδας. 

Ως τελική τιμή για κάθε προϊόν κατά κατηγορία και ποιό¬ 
τητα, λαμβάνεται ο σταθμισμένος αριθμητικός μέσος 
όρος των προτεινόμενων τιμών από κάθε μέλος της Επι¬ 
τροπής. 

Οι τιμές για τα ταξινομημένα σφάγια αρνιών λαμβάνο- 
νται από το Σφαγείο ΣΒΕΚΗ, βάσει των σχετικών αγορα¬ 
πωλησιών και υφίστανται τις προβλεπόμενες διορθώ¬ 
σεις. 

3. Η Επιτροπή συνεδριάζει κάθε Δευτέρα στην έδρα της 
αντίστοιχης γεωργικής υπηρεσίας για την καταγραφή των 
τιμών της προηγούμενης εβδομάδας. Ο πρόεδρος διαβι¬ 
βάζει τις τελικές τιμές στην Δ/νση Ζωϊκής Παραγωγής και 
ΑΠΑ του Υπ. Γεωργίας κάθε Τρίτη (επαύριον της συνε¬ 
δρίασης) το αργότερο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΓΕΩΡΓΙΑΣ 

ΠΑΝΝΟΣ ΠΑΠΑΝΤΩΝΙΟΥ Β. ΓΕΡΑΝ ΙΔΗΣ 

-Φ- 

Αριθ. Α7β/8597 οικ. (4) 

Υπαγωγή ουσίας στις διατάξεις για τα ναρκωτικά. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 4 παρ. 2 του Ν. 1729/87 
«Καταπολέμηση της διάδοσης των ναρκωτικών, προστα¬ 
σία των νέων και άλλες διατάξεις», όπως τροποποιή- 

θηκε και συμπληρώθηκε με το Ν. 2161/93. 

2. Τη γνωμοδότηση της Επιτροπής Ναρκωτικών αριθ. 
8/15.9.98. 

3. Την υπ’ αριθ. ΔΥ3α/878/96 απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας, 
αποφασίζουμε: 

Κατατάσσουμε στον Πίνακα Δ' του άρθρου 4 παρ. 3 του 
Ν. 1729/87 και την εξής ουσία: 

ΖΑΛΕΠΛΟΝΗ 

Ν - [3 - (3 - Κυανοπυραξολο [1,5-α] πυριμιδιν-7-υλο) 
φαινυλο] - Ν - αιθυλακεταμίδιο 

ΖΑϋΞΡΙΟΝ 

Ν - [3 - (3-0ΥΑΝΟΡΥΒ ΑΖ01.0 [1.5-3] ΡΥΒΙΜΙ0ΙΝ-7-ΥΙ.) 
ΡΗΕΝΥΙ.] - Ν - ΕΤΗΥΙΑΟΕΤΑΜΙϋΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΥΓΕΙΑΣ & ΠΡΟΝΟΙΑΣ ΔΙΚΑΙΟΣΥΝΗΣ 

ΕΜΜ. ΣΚΟΥΛΑΚΗΣ Ε. ΓΙΑΝΝΟΠΟΥΛΟΣ 

-♦- 

Αριθ. 6518 (5) 

Σύσταση Δημοτικής - Αναπτυξιακής - Κατασκευαστικής 
Επιχείρησης Νέας Περάμου Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 277 - 285 και 287 του Δη¬ 
μοτικού και Κοινοτικού Κώδικα (Π.Δ. 410/95). 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

3. Την αριθ. 25027/ της 9/19.4.84 «Καθορισμός ανα¬ 
γκαίων λεπτομερειών για την εφαρμογή των διατάξεων 
των άρθρων 203 έως 213 του Ν. 1065/80 κ.λπ.». 

4. Την αριθ. 81/98 απόφαση Δημοτικού Συμβουλίου 
Δήμου Ν. Περάμου Περί συστάσεως Επιχείρησης με την 
επωνυμία «ΑΝΑΠΤΥΞΙΑΚΗ ΚΑΙ ΚΑΤΑΣΚΕΥΑΣΤΙΚΗ ΕΠΙ¬ 
ΧΕΙΡΗΣΗ Ν. ΠΕΡΑΜΟΥ» και διακριτικό τίτλο «ΑΚΕΝΠ». 

5. Την συνταχθείσα Οικονομοτεχνική μελέτη, αποφασί¬ 
ζουμε: 

1. Συνιστάται στο Δήμο Ν. Περάμου του Νομού Αττικής 
Επιχείρηση με την επωνυμία «ΑΝΑΠΤΥΞΙΑΚΗ ΚΑΙ ΚΑΤΑ¬ 
ΣΚΕΥΑΣΤΙΚΗ ΕΠΙΧΕΙΡΗΣΗ Ν. ΠΕΡΑΜΟΥ» (Α.Κ.Ε.Ν.Π), 
σύμφωνα με την αριθ. 81/98 απόφαση του Δημοτικού 
Συμβουλίου Ν. Περάμου, ως ίδιο Νομικό Πρόσωπο Ιδιωτι¬ 
κού Δικαίου. 

2. Σκοπός της Επιχείρησης είναι: 

α. Η δημιουργία της αναγκαίας υλικής και λοιπής υποδο¬ 
μής για την προσφορά υπηρεσιών στον Κοινωνικό, Πολι¬ 
τικό, Πνευματικό, Καλλιτεχνικό και Αθλητικό τομέα και η 
οργάνωση συναφών εκδηλώσεων. 

β. Η κατασκευή, διαχείριση και εκμετάλλευση χώρων 
αναψυχής (ουζερί, αναψυκτήρια τουριστικά περίπτερα 
κλπ) και η ψυχαγωγία των κατοίκων της περιοχής. 

γ. Η εκπόνηση-προώθηση προγραμμάτων προβολής 
(τουριστικής και μη) του Δήμου με εκδόσεις και άλλα 
μέσα. 

δ. Η διοίκηση, διαχείριση και εκμετάλλευση των Δημοτι¬ 
κών και άλλων Διαφημιστικών χώρων. 


ε. Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος η αποκομιδή απορ¬ 
ριμμάτων και η καθαριότητα κοινόχρηστων χώρων. 

στ. Η μελέτη και κατασκευή τεχνικών έργων. 

ζ. Η κατασκευή, διοίκηση, διαχείριση και εκμετάλλευση 
έργων και λοιπών εγκαταστάσεων τοπικής υποδομής για 
την ανάπτυξη της περιοχής. 

η. Η μελέτη, ανάπτυξη και εφαρμογή προγραμμάτων 
οργάνωσης και μηχανοργάνωσης του Δήμου και η προ¬ 
σφορά τεχνικής υποστήριξης στη λειτουργία συστημάτων 
μηχανοργάνωσης. 

θ. Η ανάπτυξη και εφαρμογή προγραμμάτων κατάρτισης 
και επιμόρφωσης των υπαλλήλων του Δήμου. 

ι. Η οργάνωση και ανάπτυξη λειτουργίας της Μαρί¬ 
νας. 

ια. Η διοίκηση και διαχείριση εκμετάλλευση επιχειρή¬ 
σεων πρωτογενούς παραγωγής αλιείας (Κέντρο Αποστο¬ 
λής Εργαστήριο πάγου). 

3. Η επιχείριση διοικείται από πενταμελές (5) Διοικητικό 
Συμβούλιο εκ των οποίων το ένα (1) μέλος από τη μειοψη¬ 
φία που ορίζονται μαζί με αναπληρωτές από το Δημοτικό 
Συμβούλιο. Τα μέλη του Διοικητικού Συμβουλίου αποτε¬ 
λούν τρεις (3) αιρετοί εκπρόσωποι του Δήμου Νέας Περά¬ 
μου, ένας (1) εκπρόσωπος κοινωνικών φορέων της περιο¬ 
χής, ένας (1) δημότης του Δήμου Νέας Περάμου, που 
έχουν πείρα ή γνώσεις σχετικές με το αντικείμενο της Επι¬ 
χείρησης. Στα μέλη του Διοικητικού Συμβουλίου προστί¬ 
θεται και εκπρόσωπος των εργαζομένων (χωρίς αλλαγή 
της συστατικής πράξης) όταν η επιχείρηση απασχολεί πε¬ 
ρισσότερους από είκοσι (20) εργαζόμενους. 

4. Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5. Έδρα της Επιχείρησης είναι ο Δήμος Ν. Περάμου του 
Νομού Αττικής. 

6. Το κεφάλαιο που διαθέτει ο Δήμος Νέας Περάμου 
στην Επιχείρηση για κάλυψη του κεφαλαίου κίνησης και 
λοιπών επενδυτικών δαπανών είναι 50.000.000 δρχ. σε 
μετρητά, το οποίο θα καταβληθεί σε 10 ισόποσες ετήσιες 
δόσεις από την ημερομηνία δημοσίευσης του καταστατι¬ 
κού της Επιχείρησης στο ΦΕΚ. 

7. Πόροι της Επιχείρησης είναι τα έσοδα από την εκμε¬ 
τάλλευση των εγκαταστάσεών της και γενικά από την 
άσκηση της δραστηριότητάς της, οι πρόσοδοι από την πε¬ 
ριουσία της, δάνεια, κληρονομιές εισφορές, δωρεές και 
λοιπές επιχορηγήσεις. 

8. Η επιχείρηση διαλύεται: 

α. Με απόφαση τους Δημοτικού Συμβουλίου, που λαμ- 
βάνεται με την απόλυτη πλειοψηφία των μελών του και 
απόφαση του Υπουργού Εσωτερικών. 

β. Όταν λήξει χωρίς να παραταθεί η διάρκεια της Επι¬ 
χείρησης, και 

γ. Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραίωνονται οι εκκρε¬ 
μείς υποθέσεις, εισπράττονται οι απαιτήσεις, ρευστο- 
ποιείται η περιουσία και πληρώνονται τα χρέη της Επιχεί- 

ρήσης. Το υπόλοιπο περιέρχεται στο Δήμο Νέας Περά- 
μου. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η η λειτουργία, διαχεί¬ 
ριση και εποπτεΐα της Επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ/τος 410/95 (Δ.Κ.Κ.) και την με αριθμ. 
25027/9.4.84 απόφαση του Υπουργού Εσωτερικών που 
δημοσιεύθηκε στο ΦΕΚ 244/Β719.4.84. 

Από τις διατάξεις της παραπάνω απόφασης προκαλείται 
δαπάνη σε βάρος του Προϋπολογισμού του Δήμου Ν. Πε- 
ράμου ύψους 5.000.000 δρχ. για το οικονομικό έτος 
1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 21 Σεπτεμβρίου 1998 

Ο Γεν. Γραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

-♦- 

Αριθ. 2.986 (6) 

Τροποποίηση της 5139/20.8.1996 απόφασης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277-291 του Δ.Κ.Κ. (Π.Δ. 
410/95). 

2. Την αριθ. 25057/9.4.84 απόφαση του Υπουργού 
Εσωτερικών (ΦΕΚ 244/Β719.4.1984). 

3. Την αριθ. 5139/20.8.1996 (ΦΕΚ 856/Β /16.9.1996) 
απόφασή μας «Σύσταση Δημοτικής Πολιτιστικής Επιχείρη¬ 
σης Καστοριάς» (ΔΗΠΕΚΑ), όπως τροποποιήθηκε και συ¬ 
μπληρώθηκε μεταγενέστερα. 

4. Την αριθ. 111/98 απόφαση του Δημοτικού Συμβου¬ 
λίου Καστοριάς, αποφασίζουμε. 

Τροποποιούμε την αριθ. 6 παράγραφο της αριθ. 5139/ 
20.8.1996 (ΦΕΚ 856/Β716.9.1996) απόφαση μας, ως 
εξής: 

Ο Δήμος διαθέτει στην επιχείρηση χρηματικό ποσό 
63.000.000 δρχ. ως αρχικό κεφάλαιο. 

Από την απόφαση αυτή πρακαλείται επιπλέον δαπάνη 
ύψους 33.000.000 δρχ. σε βάρος του προϋπολογισμού 
του Δήμου Κ.Α.Ε. 2-212-9ζ. 

Με την παρούσα Κανονιστική Πράξη ο Δήμος Καστο¬ 
ριάς επιβαρύνεται εφάπαξ το ποσό των 33.000.000 δρχ. 

Κατά τα λοιπά ισχύει η απόφαση σύστασης της Επιχεί¬ 
ρησης, όπως συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 8 Οκτωβρίου 1998 

Με εντολή Γεν. Γραμμ. Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 


Αριθ. 1774 (7) 

Έγκριση Ο.Ε.Υ. του Συνδέσμου Καθ/τας «ΑΛΜΩΠΙΑ» 
Νομ. Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθ. 3/98 απόφαση του Δ.Σ. του Συνδέσμου 
Καθ/τας «ΑΛΜΩΠΙΑ» περί έγκρισης ΟΕΥ του Συνδέ¬ 
σμου. 

2. Την σύμφωνη γνωμοδότηση του Υπηρεσιακού Συμ¬ 
βουλίου Κρίσεως Δημοτικών & Κοινωνικών Υπαλλήλων Ν. 
Πέλλας (αριθμ. πρακτ. 2/27.8.98). 

3. Τις διατάξεις των άρθ. 12,317, 318 & 320 του Ν. 
1188/81 (ΦΕΚ 204/Α731.7.1981) «περί καταστάσεως 
προσωπικού οργανισμών Τοπ. Αυτ/σης». 

4. Τις διατάξεις της παρ. 5 του άρθ. 8 και 4 του άρθ. 12 
του Ν. 2307/97 (ΦΕΚ 113/Α /15.6.95) «Προσαρμογή νο¬ 
μοθεσίας αρμοδιοτήτων Υπ. Εσωτερικών στις διατάξεις 
για την Νομαρχιακή Αυτ/ση». 

5. Τις διατάξεις των άρθρων 9,12 και 18 του Ν. 2503/97 
(ΦΕΚ 107/Α730.5.97 «Διοίκηση, οργάνωση, στελέχωση 
της Περ/ρειας, ρύθμιση διατάξεων για την Τοπ. Αυτ/ση 
και άλλες διατάξεις». 

6. Τις διατάξεις του Ν. 2470 (ΦΕΚ 40/Α721.3.97), 
«Αναμόρφωση μισθολογίου προσωπικού Δημ. Δ/νσης - 
Δημοσίου - Ν.Δ.Π.Δ. - ΟΤΑ». 

7. Την αριθ. 1924/26.8.97 απόφαση Γεν. Γραμμ. Πε- 
ριφ. Κεντρικής Μακεδονίας σχετικά με την τοποθέτηση 
Προϊσταμένου Υπαλλήλων στη Δ/νση Τοπ. Αυτ/σης Διοί¬ 
κησης Ν. Πέλλας, της Περιφ. Κεντρικής Μακεδονίας. 

8. Την αριθ. 1308/13.1.98 απόφαση Γεν. Γραμμ. Πε- 
ριφ. Κεντρικής Μακεδονίας περί μεταβίβασης αρμοδιοτή¬ 
των στον Προϊστάμενο Δ/νσης Τοπ. Αυτ/σης & Διοίκησης 
των Νομών εκτός έδρας της Περιφέρειας. 

9. Τις διατάξεις του αριθ. 27 του Ν. 2081 /92 (ΦΕΚ 54/ 
Τ.Δ./10.9.92) αναφορικά με τον έλεγχο που προκαλούν οι 
κανονιστικές διοικητικές πράξεις, αποφασίζουμε: 

θεωρούμε ότι έχει ληφθεί νόμιμα η αριθ. 3/98 απόφαση 
του Δ.Σ. του Συνδέσμου Καθ/τας «ΑΛΜΩΠΙΑ» με την 
οποία αυτό (το Δ.Σ.) ψηφίζει τον Ο.Ε.Υ. του Συνδέσμου 
ως κατωτέρω: 

ΜΕΡΟΣ Ιο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 1 

Οι αρμοδιότητες του ΤΜΗΜΑΤΟΣ ΤΕΧΝΙΚΗΣ ΥΠΗΡΕ¬ 
ΣΙΑΣ ανάγονται στα θέμα που αφορούν: 

1. Στην επίβλεψη για την περισυλλογή και αποκομιδή 
των απορ/των από τα σπίτια των κ/των μελών του Συνδέ¬ 
σμου και στην μεταφορά τους στον ειδικό χώρο που θα 
ορίσει ο Σύνδεσμος. 

Στη μέριμνα για την καλή κατάσταση του χώρου διάθε¬ 
σης των απορ/των. 

Στη μέριμνα για την προστασία του περιβάλλοντος από 
υγιεινής και αισθητικής πλευράς. 

2. Στην κατάρτιση και παρακολούθηση του προγράμμα¬ 
τος προμηθειών, στην προμήθεια και διαχείριση υλικών, 
οχημάτων μηχανημάτων κ.α. 

3. Στην κατάρτιση του προγράμματος έργων του Συνδέ¬ 
σμου και στην μέριμνα για την εφαρμογή του. 

Στην μελέτη και εισήγηση για την ανάθεση εκπόνησης 
μελετών του Συνδέσμου σε ιδιώτες μελετητές. 

Στην εκτέλεση, επίβλεψη και παραλαβή των έργων, ερ¬ 
γασιών και μεταφορών. 

4. Στην εποπτεία και καθοδήγηση του συνεργείου εργα- 
τοτεχνικού και βοηθητικού προσωπικού. 

5. Στην μέριμνα για την τήρηση των διατάξεων που αφο¬ 
ρούν την καθαριότητα. 

6. Στην μέριμνα για την καλή λειτουργία των οχημάτων 
και μηχανημάτων του Συνδέσμου, για την συντήρηση και 
επισκευή αυτών. 

Στην προμήθεια καυσίμων και λιπαντικών για την κίνηση 
οχημάτων και μηχ/των. 

Στην κίνηση των οχημάτων και μηχ/των. 

Στη μέριμνα για την έκδοση των απαραίτητων αδειών για 
την κυκλοφορία των οχημάτων και μηχ/των, για τον κατά 
Νόμο έλεγχο αυτών από ΚΤΕΟ κλπ, καθώς και για την 
ασφάλιση τους. 

Αρμοδιότητα που αφορά το Σύνδεσμο και που για 
οποιαδήποτε λόγο δεν αναφέρεται στον παρόντα Οργανι¬ 
σμό, ανατίθεται στο παραπάνω τμήμα. 

ΜΕΡΟΣ 2ο 

ΠΡΟΣΩΠΙΚΟ ΤΜΗΜΑ Α 
ΜΟΝΙΜΟ ΠΡΟΣΩΠΙΚΟ 

Άρθρο 1 ο 

Διάκριση θέσεων και κατηγορίες 

Οι θέσεις των μονίμων υπαλλήλων του Συνδέσμου δια- 
κρίνονται σπς εξής κατηγορίες Δευτεροβάθμια Εκπαί¬ 
δευση (ΔΕ). 

Υποχρεωτική Εκπαίδευση (ΥΕ). 

Άρθρο 2ο 

Διάκριση κλάδων κατά κατηγορίες 
και αριθμός θέσεων κατά κλάδους. 

ΚΑΤΗΓΟΡΙΑ ΔΕ 

1. Κατηγορία ΔΕ 29 Οδηγών Αυτ/των 

Δύο (2) θέσεις με βαθμό Γ-Α. 

2. Κατηγορία ΔΕ Χειριστών Μηχ/των. 

Μία (1) θέση με βαθμό Γ-Α. 

ΚΑΤΗΓΟΡΙΑ ΥΕ 

1. Κατηγορία ΥΕ 16 Εργατών Γενικά 

Μία (1) θέση με βαθμό Γ-Δ. 

Άρθρο 3ο 

Τα τυπικά προσόντα κατά κατηγορία και κλάδο ορίζονται 
από τα άρθρα 2 και 3 του Ν. 1586/86. 

Η ισχύς του παρόντος (Ο.Ε.Υ.) άρχεται από της εγκρί- 
σεως του. 

Από τις διατάξεις της απόφασης αυτής προσκαλείται 
δαπάνη σε βάρος του προϋπολογισμού του Συνδέσμου, το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 30 Σεπτεμβρίου 1998 

Ο Γεν. Γραμματέας Περιφέρειας 
ΧΑΡ. ΣΟΦΙΑΝΟΣ 


Αριθ. 8938 (8) 

Απόφαση της 68ης/11.6.98 Συνεδρίασης 
της Ε.Ε. της Επιτροπής Κεφαλαιαγοράς (θέμα 17ο). 

Έγκριση αύξησης του μετοχικού κεφαλαίου της εταιρείας 
ΚΤΗΜΑΤΙΚΗ Α.Ε.Δ.Α.Κ. και τροποποίηση του άρθρου 
5 του Καταστατικού της. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις της παρ. 3 του άρθρου 2 του Ν. 
1969/91 «Εταιρίες Επενδύσεων Χαρτοφυλακίου, Αμοι¬ 
βαία Κεφάλαια, Διατάξεις Εκσυγχρονισμού και Εξυγίαν¬ 
σης της Κεφαλαιαγοράς και άλλες διατάξεις». 

2. Το Απόσπασμα Πρακτικού της 18.4.98 Γ ενικής Συνέ¬ 
λευσης της εταιρείας. 

3. Την από 3.6.98 αίτηση της εταιρείας. 

4. Σχετική εισήγηση του Γ. Γκότση, αποφασίζει ομό¬ 
φωνα. 

Εγκρίνει: 

1. Την αύξηση του μετοχικού κεφαλαίου της εταιρείας 
ΚΤΗΜΑΤΙΚΗ Α.Ε.Δ.Α.Κ. κατά δρχ. 50.000.000. 

Με την αύξηση αυτή το μετοχικό κεφάλαιο της εται¬ 
ρείας ανέρχεται σε δρχ. 100.000.000 και διαιρείται σε 
100.000 ονομαστικές μετοχές ονομαστικής αξίας δρχ. 
1.000 εκάστης. 

2. Την τροποποίηση του άρθρου 5 του καταστατικού 
της εταιρείας, που αναφέρεται στην ανωτέρω αύξηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

Αριθ. 8939 (9) 

Απόφαση της 84ης/30.9.98 Συνεδρίασης 
της Ε.Ε. της Επιτροπής Κεφαλαιαγοράς (θέμα 12ο). 

Έγκριση τροποποίησης των κανονισμών των Αμοιβαίων 
Κεφαλαίων «ΙΟΝΙΚΗ ΔΑΙΧΕΙΡΙΣΗΣΔΙΑΘΕΣΙΜΩΝ ΕΣΩ¬ 
ΤΕΡΙΚΟΥ», «ΙΟΝΙΚΗ ΕΥΡΩ ΕΛΛΗΝΙΚΟ ΜΕΤΟΧΩΝ 
ΕΣΩΤΕΡΙΚΟΥ», «ΙΟΝΙΚΗ ΟΜΟΛΟΓΙΩΝ ΕΞΩΤΕΡΙ¬ 
ΚΟΥ», «ΙΟΝΙΚΗ ΑΤΗΕΝ5 ΙΝϋΕΧ ΡυΝϋ ΜΕΤΟΧΩΝ 
ΕΣΩΤΕΡΙΚΟΥ», «ΙΟΝΙΚΗ ΜΕΤΟΧΙΚΟ ΕΣΩΤΕΡΙΚΟΥ» 
και «ΙΟΝΙΚΗ ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕΡΙ¬ 
ΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167Α) «Εταιρείες Επενδύσεων Χαρτοφυλακίου, Αμοιβαία 
Κεφάλαια, Διατάξεις Εκσυγχρονισμού και Εξυγίανσης της 
Κεφαλαιαγοράς και άλλες διατάξεις». 

2. Τους κανονισμούς των ανωτέρω Αμοιβαίων Κεφα¬ 
λαίων που διαχειρίζεται η ΙΟΝΙΚΗ ΑΕΔΑΚ. 

3. Την από 2.9.98 αίτηση της εταιρείας με τους υπο- 
βληθέντες κανονισμούς των Αμοιβαίων Κεφαλαίων. 

4. Σχετική εισήγηση του Γεώργιου Γκότση, αποφασίζει 
ομόφωνα. 

Εγκρίνει την τροποποίηση των κανονισμών των κάτωθι 
Αμοιβαίων Κεφαλαίων: 

1. «ΙΟΝΙΚΗ ΔΙΑΧΕΙΡΙΣΗΣ ΔΙΑΘΕΣΙΜΩΝ ΕΣΩΤΕΡΙ¬ 
ΚΟΥ». 

2. «ΙΟΝΙΚΗ ΕΥΡΩΕΛΑΗΝΙΚΟ ΜΕΤΟΧΩΝ ΕΣΩΤΕΡΙ¬ 
ΚΟΥ». 

3. «ΙΟΝΙΚΗ ΟΜΟΛΟΓΙΩΝ ΕΞΩΤΕΡΙΚΟΥ». 

4. «ΙΟΝΙΚΗ ΑΤΗΕΝ5 ΙΝΟΕΧ ΡΙΙΝΟ ΜΕΤΟΧΩΝ ΕΣΩΤΕ¬ 
ΡΙΚΟΥ». 

5. «ΙΟΝΙΚΗ ΜΕΤΟΧΙΚΟ ΕΣΩΤΕΡΙΚΟΥ». 

6. «ΙΟΝΙΚΗ ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕΡΙ¬ 
ΚΟΥ» 


Σύμφωνα με τους υποβληθέντες με Α.Π.: 3929/2.9.98 
τροποποιημένους κανονισμούς από την ΙΟΝΙΚΗ Α.Ε.- 
Δ.Α.Κ. 

Η απόφαση αυτή να δημοσιευθεΐ οτην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


